ভোটের মুখে কলকাতার আদালতে বোমাতঙ্ক! তীব্র আতঙ্ক, চলছে চিরুনি তল্লাশি

ওয়েবডেস্ক- এবার কলকাতায় (Kolkata) বোমাতঙ্ক (Bomb Threat) । মঙ্গলবার বেলার দিকে হঠাৎ করে আদালত চত্বরে বোমাতঙ্ক ছড়ায়। তীব্র চাঞ্চল্য তৈরি হয় আদালত চত্বর জুড়ে। কলকাতার সিটি সেশন কোর্টে (City Sessions Court) বোমা হামলার হুমকি ঘিরে আতঙ্ক ছড়াল। নিরাপত্তা জোরদার করা হয়। দ্রুত ব্যাঙ্কশাল চত্বরে দ্রুত পৌঁছে যায় বম্ব স্কোয়াড, শুরু হয় চিরুনি তল্লাশি।

একইসঙ্গে কলকাতার বিচারভবন ও বহরমপুর, আসানসোল, চুঁচুড়া জেলা আদালতেও পৌঁছয় একই ধরনের উড়ো হুমকি মেল। আসানসোল, চুঁচুড়া, বহরমপুর, দুর্গাপুর, কলকাতার সিটি সিভিল কোর্টের নিরাপত্তার বিষয়ে রাজ্যের ডিজির সঙ্গে কথা বলবেন মুখ্য নির্বাচনী আধিকারিক।

ব্যাঙ্কশাল কোর্ট

আরও পড়ুন- আসানসোল আদালতে বোমাতঙ্ক! প্রধান বিচারকের মেলে হুমকিবার্তা!

পুলিশ সূত্রে খবর, হুমলি মেলে দাবি করা হয়েছে আদালত চত্বরে RDX রাখা আছে, দুপুর ১ টা নাগাদ বিস্ফোরণ ঘটানো হবে। প্রাণহানি এড়াতে আগেই আদালত কক্ষ ও চত্বর খালি করে দেওয়ার নির্দেশও ওই মেইলে উল্লেখ ছিল। বার্তা পাওয়ার পরেই পুলিশ ও নিরাপত্তা বাহিনী তৎপর হয়ে ওঠে।

কলকাতা নগর ও দায়রা আদালত, ব্যাঙ্কশাল কোর্ট ও সিটি সিভিল কোর্টে নিরাপত্তা জোরদার করা হয়েছে। আদালতে সাময়িকভাবে কাজ বন্ধ রাখা হয়েছে। কর্মীদের নিরাপদ স্থানে তড়িঘড়ি সরায় পুলিশ। বহরমপুর, আসানসোল ও চুঁচুড়ার আদালত চত্বরে সতর্কতা জারি করা হয়েছে।